# Gabriel Sigua

Gabriel Sigua (georgià : გაბრიელ სიგუა ; nascut a Rustavi el 30 de juny de 2005 ) és un futbolista professional georgià que juga com a migcampista al Basilea de la Superliga suïssa i a la selecció de Geòrgia.

## Trajectòria

Sigua va començar a les categories inferiors del FC Rustavi i, posteriorment, de Saburtalo. Als 13 anys va canviar d'equip, entrant a l'acadèmia juvenil del Dinamo Tbilisi. El 2021, quan estava a categoria Sub-17, va guanyar la medalla Aleksandre Chivadze, un reconeixement als millors joves georgians de l'any. Va fer el seu debut al primer equip del Dinamo Tbilisi en una victòria per 2-1 a la Copa de Geòrgia contra Samtredia el 7 d'agost de 2022. El 20 d'agost va debutar a l'Erovnuli Liga en un partit on el Dinamo Tbilisi va guanyar per 3-0 al Dila Gori.
El 12 de juliol de 2023, Sigua va marcar el gol de l'empat en la seva primera aparició a les eliminatòries de la UEFA Champions League en un empat 1-1 contra l'Astana.
El 25 de juliol el Basilea va anunciar que havia signat Sigua amb un contracte de cinc anys. Es va unir al primer equip del Basilea per a la temporada 2023-24, entrenat per Timo Schultz. Sigua va debutar a la lliga suïssa el 13 d'agost entrant com a suplent al minut 78, en un partit on el Basilea va ser derrotat per 2-1 el Lausanne-Sport. Va marcar el seu primer gol a la Lliga amb el seu nou equip en el partit a casa del 3 de setembre. Sortint des de la banqueta al minut 70, va aconseguir empatar el partit contra el Zuric al minut 5 del temps afegit.
| Club | País | Any | Partits | Gols |
| Dinamo Tbilsi | Geòrgia | 2022-2023 | 31 | 5 |
| FC Basilea | Suïssa | 2023- | 19 | 3 |

## Selecció de Geòrgia

Després de passar per totes les categories inferiors, va ser convocat per la selecció absoluta georgiana el març de 2023 a l'edat de 17 anys. Va fer el seu debut internacional amb Geòrgia el 25 de març de 2023 en un amistós contra Mongòlia que va acabar amb victòria georgian per 6-1.
Sigua va ser membre de la selecció sub-21 de Geòrgia per al Campionat d'Europa sub-21 de 2023, coorganitzat per Geòrgia i Romania.
Va ser un dels integrants de la selecció de Geòrgia que va participar en l'Eurocopa d'Alemanya 2024.
| Selecció | Any natural | Partits Jugats | Gols aconseguits |
| Geòrgia | 2023 | 2 | 0 |
| Geòrgia | 2024 | 0 | 0 |
| Total | Total | 2 | 0 |

## Palmarès
### Dinamo Tbilisi

* Erovnuli Liga: 2022
* Supercopa de Geòrgia: 2023

### Individual

* Medalla Aleksandre Chivadze sub-17: 2021

## Referències

* ↑ https://1tv.ge/news/safekhburto-taimauti-gabriel-sigua-ver-vijerebdi-rom-nakrebshi-17-wlis-asakshi-gamomidzakhes-1tvsport/
* ↑ https://1tv.ge/news/chiabrishvilma-dinamos-debiutantebze-isaubra-imdenad-kargi-akhalgazrdebi-arian-adaptaciistvis-didi-dro-ar-schirdebat-1tvsport/
* ↑ https://us.soccerway.com/matches/2022/08/20/georgia/umaglesi-liga/fc-dinamo-tbilisi/fc-dila-gori/3729277/
* ↑ https://www.uefa.com/uefachampionsleague/match/2038371--astana-vs-dinamo-tbilisi/matchinfo/
* ↑ https://www.fcb.ch/aktuell/news/1-mannschaft/transfer-miguel-sigua/
* ↑ https://www.fcb-archiv.ch/saison/spiele?command=detail&id=31830
* ↑ https://www.fcb-archiv.ch/saison/spiele?command=detail&id=31832
* ↑ https://espndeportes.espn.com/futbol/partido/_/juegoId/665812/mongolia-georgia
* ↑ https://es.uefa.com/under21/news/026b-12cb23bf46ed-0b6d6b800717-1000--europeo-sub-21-2023-en-georgia-y-rumania-fechas-calendari/
* ↑ https://1tv.ge/news/aleqsandre-chivadzis-medlis-mflobelebi-gabriel-sigua-da-saba-khvadagiani-gakhdnen-1tvsport/

## Enllaços externs

* Gabriel Sigua a resultados-futbol.com
* Gabriel Sigua a football talent scout